Kleive skole

Kleive skole er en 4-delt barneskole som ligger på Kleive i Molde. Kleive skole het fram til 2006 Groven skole. 

Skolekretsen har eksistert siden ca.1890 som fastskolekrets, senere tillagt Eide, Osen og Ødegård skolekretser. 

Den første skolebygningen brant ned 31. januar 1951. Etter brannen fikk elevene undervisning på bygdas bedehus fram til ny skole ble tatt i bruk i august 1953. I 1985 ble det bygd en ny administrasjonsfløy. 

Nåværende skole ble bygd i 2005 og tatt i bruk i januar 2006. Denne er bygd i tilknytning til Kleivehallen og ligger 1 km sørøst for skolen fra 1953, som ble revet i 2017.

Referanser 

Barneskoler i Møre og Romsdal
Skoler i Molde